गैस टैंकर की चपेट में आई दिव्यांग महिला, जीएमएसएच-16 हुई रैफर
स्थानीयमोरिंडा मार्ग पर ट्रैफिक लाइट्स के निकट रोड क्रॉस करने के दौरान दिव्यांग महिला गैस टैंकर की चपेट में आने से बुरी तरह घायल हो गई है। जिसे ट्रैफिक पुलिस द्वारा लोगों की सहायता से सिविल अस्पताल पहुंचाया गया है। जहां डॉक्टर्स ने उसकी हालत को देखते हुए उसे फर्स्ट ऐड देने के बाद जीएमएसएच सेक्टर-16 चंडीगढ़ रैफर कर दिया है।
घटनास्थल से प्राप्त जानकारी अनुसार दिव्यांग महिला चरणजीत कौर वासी चतामली मोरिंडा मार्ग पर ट्रैफिक लाइट्स के निकट रोड क्रॉस करने के लिए खड़ी थी। इसी दौरान मोरिंडा रोड की ओर से सिसवां मार्ग की ओर जा रहा गैस टैंकर भी ग्रीन लाइट की इंतजार में खड़ा था। जैसे ही लाइट ग्रीन हुई टैंकर चालक ने ट्रक को आगे बढ़ाया। इसी दौरान सड़क क्रॉस कर रही चरणजीत कौर उसकी चपेट में कर बुरी तरह से घायल हो गई। महिला को ट्रैफिक पुलिस द्वारा लोगों की सहायता से सिविल अस्पताल पहुंचाया गया। जहां डॉक्टर्स ने उसे फर्स्ट ऐड देते हुए जीएमएसएच सेक्टर-16 चंडीगढ़ में रैफर कर दिया। पुलिस ने गैस टैंकर को कब्जे में लेते हुए पकड़े गए चालक के खिलाफ कार्रवाई भी आरंभ कर दी है।
hin_Deva hin_Deva hin_Deva